**ДОКЛАД**

**за дейността на Народно читалище”Просвета-1921”**

**с. Злато поле. общ. Димитровград за 2019 год.**

Уважаеми госпожи и господа, Народно читалище „Просвета-1921” село Злато поле е център на културно-просветната дейност . Читалището ни е място, където хората общуват чрез изкуство и се занимават с творчество. Уникално и самобитно явление в живота на нашето общество, читалището винаги е играло важна роля като средище на просвета и култура, на национално съзнание и огнище на творческа активност на нашия народ. Нещо повече, на него дължим оцеляването на нацията ни. То е пространство на културната ни памет, на надеждите и бъдещето.

Въпреки трудностите НЧ „Просвета-1921” се стреми да се развива, като съвременен ефективен център за удовлетворяване потребностите на населението свързани с духовното и културно израстване, приобщаването му към световното културно наследство и глобалното информационно общество.

Спазвайки нормативните документи ,касаещи работата на народните читалища, изпълнявайки своите идеални цели и тази година трябва да направи равносметка на дейността си. Основните дейности в работата на читалището ни са:

библиотечната, културно-масовата и художествена самодейност.Ето

каква е равносметката за отчетния период по дейности.

**БИБЛИОТЕЧНА**

Една от основните дейности на читалището е библиотеката и библиотечната дейност. Задачата на нашата библиотека е освен традиционната си дейност да търси нови форми, начини и средства за задоволяване читателските потребности на децата и хората от селото

1. Наличен библиотечен фонд - 7896
2. Набавени библиотечни материали- **86**
3. Отчислени - **0**
4. Заети библиотечни материали - **770**
5. Читатели брой - **60**
6. Посещения- **931**

Закупуването на нова литература е единия от факторите за привличане на нови читатели. През отчетния период в библиотеката бяха организирани мероприятия насочени предимно към децата с цел да се приобщи младото поколение към читалището. Стартирахме седмица на работа с деца в библиотеката.

На 08.07. Децата четоха стихове на Иван Вазов

09.07. Изработване на пана от естествени материали

10.07. Тихи игри

11.07.Четене на разкази

12.07. Оцветяване и рисуване

**ХУДОЖЕСТВЕНА САМОДЕЙНОСТ**

Художествената самодейност е друга важна страна от работата на читалището. Въпреки кризата нашето читалище може да се похвали с добра и разнообразна дейност. Старт на празничните събития по традиция даваме със отбелязването на Бабин ден, на който извършваме ритуала по подливането на бабата акушерка . И тази година организирахме празнично веселие за всички баби. След това съвместно с Кметство село Злато поле традиционно зарязахме лозята, избрахме цар на виното и проведохме конкурс за най – добро вино.

На 22.02 Отвори врати работилница за изработване на мартеници, всяко дете си направи мартеници за здраве.

На 01.03. Съвместно с клуб на пенсионера, Баба Марта посети институциите, хранителните обекти и домовете на възрастните хора и завърза на всички мартеница с пожелание здраве и късмет. След това заедно със читалищата в Долна Белево и Брод отбелязахме ден на самодееца.

На трети март по – повод 141 години от Освобождението, поднесохме венци и цветя пред паметника на загиналите през войните.

В същия ден Тенчо Тенчев взе участие в празничния концерт организиран от община Димитровград

Над 50 жени присъстваха на празника, който организирахме по – случай международния ден на жената, който премина с много танци песни,томбола, викторина и емоции.

Един от най – хубавите пролетни празници в българският календар е Лазаровден и тази година момичетата от лазарската група обиколиха цялото село, като пееха лазарски песни и благославяха за здраве и берекет. Преди най – светлите християнски празници децата от детски клуб Приятели на читалището се събраха в парка пред читалището и боядисаха великденски яйца, които отнесоха по домовете си.

На 17.04. ДВГ Златополче, участва в национален конкурс Шанс и се завърна с множество награди

На 05.05. Участвахме в празника на село Брод за Гергьовден

На следващия ден в парка пред читалището завързахме Гергьовденска люлка, полюляхме се за здраве и си попяхме пролетни песни.

На 08.05. Посетихме благотворителен концерт за набиране на средства за тежко болен полицай от Димитровград

Същия месец участвахме в национален фолклорен фестивал в гр. Гълъбово, ДВГ се класира на трето място

На края на месец май участвахме в НФФ с. Голямо Асеново, равносметката е три медала с парични награди

Група за авт. Фолклор – трето място

Танка Гинева – награда за най гласовит възрастен участник

Минка Делчева - второ място

И тази година съвместно с Кметство село Злато поле организирахме Празника на селото и Регионален празник на читалището Да запазим идентичността на българина чрез автентичния фолклор и традиционни храни .За първа година се проведе кулинарен конкурс в три категории. Над 90 ястия участваха в надпреварата. Специално жури разпредели над 15 предметни награди. След обявяването на резултатите храната беше раздадена на присъстващите. През това време на сцената се изявяваха самодейци . Читалището получи допълнително 400,00 лева за провеждането на празника след като беше разработен и одобрен проект за провеждането на празника .

На 22.06. групата за автентичен фолклор се представи на Регионалният празник на село Долно Белево.

Тенчо Тенчев участва в Балкански фолклорен фестивал в гр. Одрин, участието бе изцяло за сметка на участника, а Минка Делчева участва в празника на шарената черга.

На 25.08. Осъществихме екскурзия до град Панагюрище, където посетихме емблематични за града места и се насладихме на панагюрското златно съкровище .

На края на месец август Тенчо Тенчев, участва в концерта по повод празника на родния край.На 22.09. същия участва в програмата по повод 111 години от обявяването на Независимостта

На 22.09. се проведе футболна среща между отборите на Злато поле и Долно Белево. Накрая на месеца осъществихме втората планувана екскурзия до Мъглижки манастир и Роза Дамасцена

Безспорно най успешното ни представяне за годината бе на национален фолклорен фестивал с. Доситеево, където групата за авт, фолклор и детската група завоюваха златна купа за цялостно представяне.

Минка Делчева и Виолета Петкова участваха в кулинарен конкурс в село Долно Белево,където десерта на Виолета Петкова грабна първо място.

На 04.10. участвахме в национален фолклорен фестивал град Симеоновград, отново се завърнахме с три големи награди, ДВГ –първо място, ГАФ – второ място и Минка Делчева – трето място.

На 13.10. участвахме в национален фолклорен фестивал с Узунджово, групата завоюва – златен медал, а Минка Делчева сребърен

И тази година проведохме районен празник Поклон будители народни. Освен богатата програма от нашето читалище в програмата за първи път от десетилетия на сцената се изнесе пиесата Земетъръс от Илка Иларионов представена от самодеен театрален състав Ехо от Сакар при читалището в село Сладун.

През месец Ноември заедно с групата за авр. Фолклор изработихме над 40 сурвачки, които децата украсиха пред община Димитровград в нощта на запалването на коледното дърво.

За първа година през месец Декември отбелязахме световен ден на чая, запознахме се със празника с билките и се насладихме на чаша ароматен билков чай.

През месец Декември, с най малките деца посрещнахме дядо Коледа, който ги зарадва с подаръци .И тази гадина всяко дете получи коледна торбичка с лакомства и плодове, които бяха осигурени от Кмета на селото Иван Тенчев .

За поредна година участвахме и в кулинарната коледна изложба пред община Димитровград, благодарим на Виолета Петкова, Танка Гинева и Зоя Тенчева, които приготвиха ястия за тази изложба.

**СТОПАНСКА ДЕЙНОСТ**

Читалището отдава под наем земеделската си земя, която е 30,8 дка на арендатора Красимир Митков. За 2019 г. получихме 1232,00 лв. които бяха изразходвани за ремонт на читалището. През последните няколко години читалището изключително отделя не малко средства за поддържането на материално техническата база.Припомням че през 2018 година направихме ремонт на фасадата на читалището и останаха да доплащаме 1759,38 лв. които през 2019 година изплатихме на фирмата. След като бяха основно ремонтирани стаята на чит. секретар, библиотеката, залата за репетиции и фасадата, през 2019 г. ни бяха отпуснати целево 10 600 лв. за ремонт за голямата зала и сцената на читалището които както знаете бяха в окаяно състояние. Целия ремонт е на стойност 12 264.46 лв.

Към момента сме изплатили 10,598,24 лв и остават да изплатим още 1666,22 лв.

През отчетния период бяха проведени няколко заседания по въпроси, касаещи читалищната дейност, на които се вземаха конкретни решения, отчитаха се изпълненията на взетите решения, правеше се обсъждане на бюджета и неговото изпълнение.

**ИЗВОДИ:** Отчитаме, че постигнатото не е малко. Може и има възможност да се работи за още подобри резултати. Утвърждава се мястото на читалището като общественозначима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили.

Това е отчета на нашето читалище за изминала календарна година. Това са искрите, които отиват в пламъка на огъня който вече 98 години носи достойно своето име „НЧ„Просвета”. Тук се пази родовата памет, тук са корените, тук е бита и традицията, тук е иновацията, тук идват и хората, защото читалище си извоюва името на авторитетен културен институт, готов да приеме предизвикателствата на новото време , отговорно да се справи със сериозни теми и всичко това с едничката заветна цел – да направим по красив делника и да изпълним със съдържание празни

Благодаря за вниманието!